**Ενημέρωση για την επεξεργασία**

**των προσωπικών δεδομένων υποψήφιου διδάκτορα**

Το Πανεπιστήμιο Θεσσαλίας, (εφεξής το Πανεπιστήμιο), αποδίδει μεγάλη σημασία στην σύννομη και ασφαλή επεξεργασία των προσωπικών σας δεδομένων, η οποία διενεργείται με σεβασμό προς τις βασικές αρχές προστασίας προσωπικών δεδομένων, τις οποίες επιβάλλει ο Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (Γενικός κανονισμός για την Προστασία των Δεδομένων - ΓΚΠΔ), ήτοι της νομιμότητας, αντικειμενικότητας και διαφάνειας της επεξεργασίας, του περιορισμού του σκοπού της επεξεργασίας, της ελαχιστοποίησης των δεδομένων, της ακρίβειας αυτών, του περιορισμού της περιόδου αποθήκευσης, της ακεραιότητας και εμπιστευτικότητας και, τέλος, της λογοδοσίας.

**1. Υπεύθυνος Επεξεργασίας**

Το Πανεπιστήμιο είναι Υπεύθυνος Επεξεργασίας των δεδομένων προσωπικού χαρακτήρα που υπόκεινται σε επεξεργασία στα πλαίσια των σκοπών που αναλύονται κατωτέρω.

Η διεύθυνσή μας είναι Αργοναυτών & Φιλελλήνων Τ.Κ. 382 21, Βόλος, τηλ. επικ: 30 2421074000, ενώ μπορείτε να επικοινωνήσετε με τον Υπεύθυνο Προστασίας Προσωπικών Δεδομένων του Πανεπιστημίου, την εταιρεία Priority Quality Consultants S.A, στην ηλεκτρονική διεύθυνση-email: dpo@uth.gr

**2. Σκοπός Επεξεργασίας**

Το Πανεπιστήμιο επεξεργάζεται τα προσωπικά δεδομένα που συλλέγονται είτε απευθείας από εσάς, είτε μέσω άλλων οργανικών μονάδων του Πανεπιστημίου μας και Επιτροπών αξιολόγησης που συστήνονται στα πλαίσια των κάτωθι σκοπών:

* Διαχείρισης και αξιολόγησης αιτήσεων υποψήφιων διδακτόρων και έναρξη διατριβών
* Παρακολούθησης Διατριβής διδάκτορα
* Έκδοσης τίτλων σπουδών σε πάπυρο
* Εκπόνησης ερευνητικού προγράμματος
* Έλεγχος λογοκλοπής
* Παροχής υπηρεσιών διάγνωσης από ιατρό και νοσηλεύτρια

**3. Προσωπικά δεδομένα που υπόκεινται σε επεξεργασία**

Στα πλαίσια του ανωτέρω σκοπού υπόκεινται σε επεξεργασία τα κάτωθι προσωπικά σας δεδομένα:

1. Βασικά Στοιχεία Φυσικού προσώπου (ον/νυμο, πατρώνυμο, μητρώνυμο, ημερομηνία γέννησης, τίτλος, δ/νση, τηλέφωνο, e-mail, ιδιότητα κ.λπ.)

2. Μοναδικά αναγνωριστικά (π.χ. ΑΔΤ)

3. Δεδομένα εκπαίδευσης (CVs, τίτλοι σπουδών, πιστοποιητικά ξένων γλωσσών)

4. Δεδομένα σπουδών (αναλυτική βαθμολογία)

5. Δεδομένα εργασίας (π.χ. προηγούμενη εργασία)

6. Δεδομένα υγείας (π.χ. ιατρικό ιστορικό, ιατρική γνωμάτευση, φαρμακευτική αγωγή)

7. Δεδομένα ασφάλισης (π.χ. ασφαλιστικός φορέας)

8. Δεδομένα διαδρομής (π.χ. αεροπορικά εισιτήρια, χιλιομετρική απόσταση, προορισμός κ.λπ.)

9. Οικονομικά δεδομένα (π.χ. Εξοδολογίου, μισθοδοσία)

**4. Νομική Βάση Επεξεργασίας**

Ως προς τα προσωπικά δεδομένα που επεξεργάζεται το Πανεπιστήμιο στα πλαίσια του ανωτέρω σκοπού, πλην των δεδομένων υγείας σας, η νομική βάση της επεξεργασίας τους είναι πως η επεξεργασία είναι απαραίτητη για την εκπλήρωση καθήκοντος που εκτελείται προς το δημόσιο συμφέρον ή την άσκηση δημόσιας εξουσίας που έχει ανατεθεί στο Πανεπιστήμιο.

Ως προς τα δεδομένα ειδικών κατηγοριών που επεξεργαζόμαστε, δηλαδή τα δεδομένα υγείας που επεξεργαζόμαστε στα πλαίσια του σκοπού της παροχή υπηρεσιών διάγνωσης από ιατρό και νοσηλεύτρια η νομική βάση της επεξεργασίας των εν λόγω δεδομένων είναι πως η επεξεργασία τους είναι απαραίτητη για σκοπούς προληπτικής ή επαγγελματικής ιατρικής, ιατρικής διάγνωσης, παροχής υγειονομικής ή κοινωνικής περίθαλψης ή θεραπείας ή διαχείρισης υγειονομικών και κοινωνικών συστημάτων και υπηρεσιών βάσει δικαίου ή δυνάμει σύμβασης με επαγγελματία του τομέα της υγείας με υποχρέωση επαγγελματικού απορρήτου.

**5. Πρόσβαση στα προσωπικά δεδομένα-αποδέκτες**

Πρόσβαση στα προσωπικά σας δεδομένα, τα οποία συλλέγονται στα πλαίσια του ανωτέρω σκοπού έχει το εξουσιοδοτημένο για τον χειρισμό της εν λόγω διαδικασίας προσωπικό του Πανεπιστημίου, αρμόδιες επιτροπές και όργανα αυτού οι οποίοι έχουν λάβει τη δέουσα ενημέρωση για την ασφαλή επεξεργασία των προσωπικών σας δεδομένων.

Επιπρόσθετα, αποδέκτες των δεδομένων σας είναι, κατά περίπτωση, φορείς του Δημοσίου ένεκα των αρμοδιοτήτων τους, όπως η εκάστοτε Τριμελής Επιτροπή αξιολόγησης, ο επιβλέπων καθηγητής σας, η Επιτροπή Ηθικής και Δεοντολογίας, η εκάστοτε Τριμελής Συμβουλευτική Επιτροπή, το Τυπογραφείο του Πανεπιστημίου, η Εταιρεία αξιοποίησης περιουσίας Πανεπιστημίου (Γενική γραμματεία), η Διαχειριστική Αρχή επιδοτούμενου προγράμματος (σε περίπτωση συμμετοχής σε τέτοιο), η Επιτροπή Ηθικής και δεοντολογίας Ιδρύματος, το εκάστοτε Νοσοκομείο.

Διαβίβαση των δεδομένων σας γίνεται και σε συνεργαζόμενες εταιρείες (εκτελούντες την επεξεργασία), οι οποίες έχουν αναλάβει την υποστήριξη των πληροφοριακών μας συστημάτων και εφαρμογών και την παροχή υπηρεσιών τυπογραφείου. Οι εν λόγω εκτελούντες την επεξεργασία έχουν πληροφορηθεί και δεσμευτεί εκ των προτέρων για την τήρηση της εμπιστευτικότητας των δεδομένων, γνωρίζουν και ακολουθούν τις οδηγίες μας σχετικά με την επεξεργασία προσωπικών δεδομένων και λαμβάνουν όλα τα κατάλληλα μέτρα για την προστασία αυτών.

**6. Διαβιβάσεις εκτός ΕΟΧ**

Στο πλαίσιο χρήσης της εφαρμογής Turnitin, η οποία χρησιμοποιείται για τον έλεγχο λογοκλοπής διενεργείται διαβίβαση των δεδομένων σας στη βάση δεδομένων της εν λόγω εταιρείας στις Ηνωμένες Πολιτείες Αμερικής. Η εν λόγω διαβίβαση πραγματοποιείται επί της βάσης ύπαρξης απόφασης επάρκειας, δεδομένου ότι η παρέχουσα την εφαρμογή εταιρεία είναι ένα από τα μέρη του πλαισίου ασφαλούς μεταφοράς δεδομένων «EU-US Privacy Shield.

**7. Χρόνος τήρησης των προσωπικών σας δεδομένων**

Τα προσωπικά σας δεδομένα διατηρούνται μόνο για το εύλογο χρονικό διάστημα που απαιτείται από τη φύση της επεξεργασίας των δεδομένων και μόνο για όσο απαιτείται προς επίτευξη του σκοπού αυτής, εκτός αν υφίσταται αντίθετη έννομη υποχρέωση προς περαιτέρω τήρησή τους.

**8. Η Ασφάλεια των δεδομένων σας**

Έχουμε λάβει κατάλληλα οργανωτικά και τεχνικά μέτρα για την ασφάλεια και την προστασία των δεδομένων σας από κάθε μορφής τυχαία ή αθέμιτη επεξεργασία. Σημειώνεται ότι το ειδικά εξουσιοδοτημένο προσωπικό μας, το οποίο επεξεργάζεται τα προσωπικά σας δεδομένα, έχει λάβει την κατάλληλη εκπαίδευση, καθοδήγηση και ενημέρωση.

Τα μέτρα, που λαμβάνουμε, επανεξετάζονται και τροποποιούνται σε τακτά χρονικά διαστήματα ή όταν κρίνεται απαραίτητο βάσει των νέων αναγκών και τεχνολογικών εξελίξεων.

**9. Τα δικαιώματα σας και πως να τα ασκήσετε**

Ως Υποκείμενο των Δεδομένων έχετε τα ακόλουθα δικαιώματα:

• Δικαίωμα πρόσβασης στα προσωπικά δεδομένα

• Δικαίωμα διόρθωσης ανακριβών δεδομένων προσωπικού χαρακτήρα

• Δικαίωμα διαγραφής/ δικαίωμα στη λήθη

• Δικαίωμα φορητότητας των Δεδομένων σας

• Δικαίωμα περιορισμού της επεξεργασίας

• Δικαίωμα εναντίωσης στην επεξεργασία των Δεδομένων σας

Στην περίπτωση που: α) θεωρείτε πως δεν ικανοποιήθηκε επαρκώς και νομίμως κάποιο αίτημά σας ή β) θεωρείτε πως το δικαίωμα στην προστασία των προσωπικών σας δεδομένων προσβάλλεται από κάποια επεξεργασία που πραγματοποιούμε, έχετε δικαίωμα να υποβάλλετε καταγγελία στην Αρχή Προστασίας Δεδομένων Προσωπικού Χαρακτήρα (ταχυδρομική δ/νση Κηφισίας 1-3, Τ.Κ. 115 23, Αθήνα, τηλ. 210. 6475600, δ/νση ηλεκτρονικού ταχυδρομείου (e-mail: contact@dpa.gr).

Εάν επιθυμείτε να λάβετε περαιτέρω πληροφορίες σχετικά με την επεξεργασία των προσωπικών σας δεδομένων ή να ασκήσετε οποιοδήποτε εκ των ανωτέρω δικαιωμάτων, μπορείτε να επικοινωνήσετε με τον Υπεύθυνο Προστασίας Προσωπικών Δεδομένων του Πανεπιστημίου στην ηλεκτρονική διεύθυνση: dpo@uth.gr, είτε να αποστείλετε επιστολή στην αναφερόμενη ανωτέρω διεύθυνση αλληλογραφίας (Αργοναυτών & Φιλελλήνων Τ.Κ. 382 21, Βόλος), αναφέροντας «Υπόψιν Υπεύθυνου Προστασίας Προσωπικών Δεδομένων», με περιγραφή του αιτήματός σας κι εμείς θα φροντίσουμε να το εξετάσουμε και να σας απαντήσουμε το συντομότερο δυνατό.

Η απάντησή μας στο αίτημά σας θα λάβει χώρα εντός (1) ενός μηνός από τη λήψη του και δε συνεπάγεται κανένα κόστος για εσάς. Η ανωτέρω προθεσμία μπορεί να παραταθεί για χρονικό διάστημα δύο (2) επιπλέον μηνών, λόγω της πολυπλοκότητας ή του αριθμού των αιτημάτων, περίπτωση κατά την οποία θα ενημερωθείτε για την παράταση και τους λόγους αυτής το ταχύτερο δυνατό και το αργότερο εντός μήνα από την παραλαβή του αιτήματος.

Στις περιπτώσεις που το αίτημα κριθεί προδήλως αβάσιμο, υπερβολικό ή επαναλαμβανόμενο, το Πανεπιστήμιο δύναται είτε να αρνηθεί την διεκπεραίωση του είτε να ζητήσει την καταβολή εύλογου τέλους για τη διεκπεραίωσή του, λαμβάνοντας υπόψη τα διοικητικά έξοδα για την παροχή της ενημέρωσης ή την εκτέλεση της ζητούμενης ενέργειας.

Ενημερώθηκα για την επεξεργασία των προσωπικών δεδομένων μου.

Ημερομηνία:…………………………

Ονομ/μο: …………………………………………………..

Υπο/φή:……………………………………………